Χοιρινό με κυδώνια και κανέλα
Τα κυδώνια είναι ένα από τα καλύτερα συνοδευτικά για το χοιρινό κρέας. Το νοστιμότατο αποτέλεσμα, στο πιάτο σας!
περίπου 1.600 γρ. χοιρινό (κατά προτίμηση από μπούτι ή σπάλα), κομμένο σε μέτρια κομμάτια, 1/2 φλιτζ. τσαγιού αλεύρι, 100 ml ελαιόλαδο, 200 ml κόκκινο κρασί, 1 μεγάλο ξερό κρεμμύδι, τριμμένο, 2 κουτ. σούπας μουστάρδα, της αρεσκείας μας, 1 ξυλάκι κανέλας, 1/2 κουτ. γλυκού μπαχάρι, σε σκόνη, 1 κουτ. γλυκού κόλιανδρος ξερός, τριμμένος, αλάτι, φρεσκοτριμμένο πιπέρι, 200 ml ζωμός λαχανικών ή νερό, 1½ κιλό κυδώνια, 1 μήλο, καθαρισμένο, πολτοποιημένο, 300 ml χυμός πορτοκαλιού, 1 κουτ. σούπας ζάχαρη καστανή, 2 κουτ. σούπας βούτυρο αγελαδινό
Κόβουμε τα κυδώνια στα τέσσερα, τα καθαρίζουμε και κόβουμε το κάθε κομμάτι σε 4 φετάκια.Τα βάζουμε σε ένα μεγάλο, βαθύ αντικολλητικό τηγάνι ή σε πλατιά και ρηχή κατσαρόλα και τα περιχύνουμε με το χυμό πορτοκαλιού.Βάζουμε και το πολτοποιημένο μήλο, σκεπάζουμε το τηγάνι με ένα καπάκι και σιγοβράζουμε τα κυδώνια για περίπου 30 λεπτά, μέχρι να μαλακώσουν.Τα πασπαλίζουμε με τη ζάχαρη, προσθέτουμε το βούτυρο και τα αφήνουμε για 10 λεπτά ακόμη στη φωτιά να καραμελώσουν.Τα αφήνουμε στην άκρη μέχρι να ετοιμάσουμε το χοιρινό.Σε ένα μπολ ανακατεύουμε το αλεύρι με αλατοπίπερο και τον κόλιανδρο.Περνάμε από αυτό το μείγμα τα κομμάτια χοιρινού. Τινάζουμε το κρέας για να αφήσει το περιττό αλεύρι.Σε μια μεγάλη κατσαρόλα ζεσταίνουμε το ελαιόλαδο και σοτάρουμε το κρέας καλά απ’ όλες τις πλευρές μέχρι να ροδίσει καλά.Προσθέτουμε το τριμμένο κρεμμύδι, συνεχίζουμε το σοτάρισμα μέχρι να γυαλίσει και να μαλακώσει ελαφρώς και σβήνουμε με το κρασί.Ρίχνουμε και 200 ml ζεστό νερό, τo ξυλάκι κανέλας και το μπαχάρι, και αφήνουμε το κρέας να μαγειρευτεί για περίπου 1½ ώρα ή μέχρι να γίνει. Αν ενδιάμεσα έχουν σωθεί τα υγρά και το κρέας δεν έχει γίνει, προσθέτουμε λίγο ζεστό νερό.Στη συνέχεια βάζουμε πάνω από το κρέας τα κυδώνια με το ζουμί τους και σιγομαγειρεύουμε σε χαμηλή θερμοκρασία για περίπου 10 λεπτά, να αναμειχθούν τα αρώματά τους.Ανακινούμε την κατσαρόλα, χωρίς όμως να ανακατέψουμε το φαγητό, γιατί θα λιώσουν τα κυδώνια.Αποσύρουμε το φαγητό από τη φωτιά, αφήνουμε 5 λεπτά να «ηρεμήσει» και σερβίρουμε το χοιρινό με τα κυδώνια.
Κυδώνι,Μήλο,Χοιρινό